RATCH-GPSC-NNCL วิ่งคึก! หลังรฟฟ. “นวนคร” เดินเครื่องผลิตส่วนขยาย บุ๊กรายได้ทันที
RATCH-GPSC-NNCL วิ่งคึก! หลังรฟฟ. "นวนคร" เดินเครื่องผลิตส่วนขยาย บุ๊กรายได้ทันที 
RATCH-GPSC-NNCL วิ่งคึก! หลังรฟฟ. "นวนคร" เดินเครื่องผลิตส่วนขยาย บุ๊กรายได้ทันที
3 พ.ย. 2563

ผู้สื่อข่าวรายงานว่า ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ล่าสุด ณ เวลา 16.20 น. อยู่ที่ 54.50 บาท บวก 2.75 บาท หรือ 5.31% สูงสุดที่ 54.50 บาท ต่ำสุดที่ 52 บาท ด้วยมูลค่าซื้อขาย 594.35 ล้านบาท
บริษัท ราช กรุ๊ป จำกัด (มหาชน) RATCH ล่าสุด ณ เวลา 16.20 น. อยู่ที่ 48 บาท บวก 1.25 บาท หรือ 2.67% สูงสุดที่ 48.25 บาท ต่ำสุดที่ 47 บาท ด้วยมูลค่าซื้อขาย 225.25 ล้านบาท
บริษัท นวนคร จำกัด (มหาชน) หรือ NNCL ล่าสุด ณ เวลา 16.20 น. อยู่ที่ 1.89 บาท บวก 0.01 บาท หรือ 0.53% สูงสุดที่ 1.92 บาท ต่ำสุดที่ 1.87 บาท ด้วยมูลค่าซื้อขาย 0.04 ล้านบาท
ทั้งนี้ โรงไฟฟ้าผู้ผลิตไฟฟ้ารายเล็กนวนคร (ส่วนขยาย) ในเขตส่งเสริมอุตสาหกรรมนวนคร เดินเครื่องเชิงพาณิชย์และเริ่มรับรู้รายได้ตามสัญญาซื้อขายไฟฟ้าแล้ว ส่งผลให้โรงไฟฟ้าของบริษัท ผลิตไฟฟ้า นวนคร จำกัด มีขนาดกำลังการผลิตไฟฟ้าสุทธิ รวมประมาณ 185 เมกะวัตต์ และไอน้ำรวมประมาณ 40 ตันต่อชั่วโมง (รวมกำลังการผลิตของโรงไฟฟ้าที่มีอยู่เดิมแล้ว) ช่วยให้บริษัทรับรู้รายได้เพิ่มขึ้นตามสัดส่วนที่เพิ่มขึ้นดังกล่าว
โดย โรงไฟฟ้าผู้ผลิตไฟฟ้ารายเล็กนวนคร (ส่วนขยาย) นั้น RATCH ถือหุ้นในสัดส่วนร้อยละ 40, GPSC ถือหุ้นในสัดส่วนร้อยละ 30 และ NNCL ถือหุ้นในสัดส่วนร้อยละ 30